阿隆·布彭扎

阿隆·布彭扎（，），是名加蓬职业足球运动员，踢个是前锋。

伊勒垃CF穆纳纳成长，2015-16赛季赢仔加蓬甲级足球联赛冠军。2016年，伊签约加盟波尔多，必过只好踢预备队，还经常性租出去，勒垃2017-18赛季代表波城踢国家联赛，获得伊赛季最佳射手。2020年，伊转会哈塔伊体育，勒垃2020-21赛季成为土耳其超级联赛金靴。後来，伊分别勒垃卡塔尔、沙特踢仔一隻赛季，2022年赢仔卡塔尔足总杯。後来，伊转会到美职联，必过因为长日弗参加俱乐部训练畀辛辛那提解除合同，经过罗马尼亚，阿末勒垃中超浙江队踢球。

2016年开始，布彭扎入选加蓬国家队，代表加蓬参加2021年非洲国家杯。

2025年4月16号13点多，布彭扎从楼浪掼下去死脱，经调查排除刑事可能。加蓬总统布里斯·奥利吉·恩圭马勒垃伊故脱仔以后发文哀悼。4月17号夜里向，中国足协、中足联也发文章表示深切哀悼。根据加蓬媒体报道，伊辰光布彭扎个舍友搭朋友阿卜杜勒（Abdoul）表示，布彭扎是吸笑气搭仔各式各样药吸得唻精神出问题，阿卜杜勒拦咾伊四趟，必过阿末还是弗成功。警方通过监控录像搭仔目击者证词，证实阿卜杜勒个言话。

 参考 

 外部链接 


Category:加蓬足球运动员